Diari Oficial de la Generalitat Valenciana


Sumari del DOGV 2000, del 07-04-1993 (1993/827605)

ORDRE de 22 de març de 1993, de la Conselleria de Cultura, Educació i Ciència, per la qual convoca ajudes econòmiques per a les escoles de musica, els centres autoritzats, els conservatoris i els centres no oficials reconeguts d'ensenyaments musicals, tots aquests dependents de corporacions locals o d'altres entitats sense finalitat lucrativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/22/(4)/dof/vci/html**

### Dades del document

Número de DOGV
:   2000

Data del DOGV
:   07-04-1993

Secció del DOGV
:   DISPOSICIONS GENERALS

Número del document
:   1993/827605


Data del document
:   22-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de març de 1993, de la Conselleria de Cultura, Educació i Ciència, per la qual convoca ajudes econòmiques per a les escoles de música, els centres autoritzats, els conservatoris i els centres no oficials reconeguts d'ensenyaments musicals, tots aquests dependents de corporacions locals o d'altres entitats sense finalitat lucrativa.  
Fins a hores d'ara, dins de la xarxa de centres dedicats a l?ensenyament de música a la Comunitat Valenciana, s'ha comptat amb conservatoris de música i centres no oficials reconeguts d'ensenyaments musicals que, gradualment, han anat adquirint una important implantació. Aquests últims, sense tenir la qualificació de conservatoris, han desenvolupat la docència per iniciativa sobretot de corporacions locals i d'altres entitats sense finalitat de lucre. Aquesta xarxa educativa en el camp de l?ensenyament de la música s'ha fet més complexa, encara que només amb caràcter transitori, amb l'aparició de la Llei Orgànica d'Ordenació General del Sistema Educatiu i les normes que la despleguen.  
Així dones, en l'actualitat trobem conservatoris municipals que tenen plenes competències acadèmiques quant als ensenyaments de música corresponents al pla d'estudis de 1966 i amb centres no oficials reconeguts dependents tant de corporacions locals com d'altres entitats privades que tenen certes competències, encara que més limitades, també pel que fa als ensenyaments que recull el pla d'estudis de 1966. Però, a més d'això, la regulació de caràcter bàsic dictada com a desplegament de la Logse permet l'existència de Centres autoritzats que, pel fet de ser-ho, i independentment de la naturalesa de la titularitat, posseeixen plenes competències acadèmiques quant als nous ensenyaments. I, per últim, però no menys important, es configura també en el desplegament normatiu de la Logse l?escola de música, que complirà un paper indispensable en la formació musical d'aficionats, i en la preparació per a l'accés als centres que formen professionalment els alumnes, sense els requisits limitadors d'edat que els conservatoris i els centres autoritzats tenen l?obligació d'exigir a l'alumnat.  
Tots els centres esmentats els titulars dels quals siguen corporacions locals o entitats sense finalitat de lucre, la Conselleria de Cultura, Educació i Ciència pretén fer-los arribar determinades ajudes econòmiques per tal de contribuir-ne parcialment al finançament.  
Per raó de tot això, fent ús de les atribucions que m'han estat conferides per l'article 35 de la Llei de Govern Valencià,  
ORDENE  
Primer  
La Conselleria de Cultura, Educació i Ciència, dins dels límits de les consignacions pressupostàries, concedirà ajudes destinades al manteniment dels centres següents dedicats a l?ensenyament de la música:  
- Conservatoris de música municipals, sempre que no hagen subscrit un conveni per a passar a la xarxa pública dependent de la Generalitat Valenciana.  
- Escoles de música de titularitat de corporacions locals o d'entitats sense finalitat de lucre que complesquen els requisits mínims establerts.  
- Centres no oficials reconeguts d'ensenyaments musicals dependents de corporacions locals o altres entitats sense finalitat de lucre.  
- I, centres autoritzats d'acord amb el Reial Decret 389/1992, de 15 d'abril (BOE de 28.04.92), de titularitat d'institucions sense finalitat de lucre.  
Segon  
1. Les ajudes a què fa referència l'article anterior contribuiran al finançament parcial de la despesa derivada del funcionament i manteniment dels centres dedicats a l'ensenyament de música que es recullen en l'apartat anterior i que d'ara endavant anomenarem amb caràcter general centres de música.  
2. L'import global màxim que podrà assignar-se en concepte d'aquestes ajudes serà de 07.042.113 de pessetes, el pagament de les quals es farà a càrrec de la línia de subvenció 4.02 del programa 422.30, secció 09, servei 06 dels pressupostos de la Generalitat Valenciana per a 1993.  
3. La quantitat que resulte adjudicada a cada centre, sumada a altres ingressos que aquests rebran, no podrà ser superior a les despeses que tinga l?entitat beneficiària.  
Tercer  
Aprovar les bases per les quals es regeix aquesta convocatòria, i s'hi inclouen com a annex I a aquesta ordre, i també el model d'instància que hi figura com a annex II.  
DISPOSICIONS FINALS  
Primera  
Delega en la Directora General de Centres Docents la facultat per a concedir o denegar aquestes ajudes i l'autoritze perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
Primera. Concepte de la subvenció  
Les ajudes s'atorgaran en concepte de subvenció per a contribuir parcialment al manteniment dels centres de música que es recullen en l'apartat primer d'aquesta ordre.  
Segona. Sol·licitants  
Podran sol·licitar aquestes ajudes les corporacions locals i les institucions sense finalitat de lucre que siguen titulars de:  
- Conservatoris de música, sempre que no hagen subscrit un conveni per a passar a la xarxa de centres públics dependents de la Generalitat Valenciana;  
- escoles de música, registrades per la Conselleria de Cultura, Educació i Ciència;  
- centres no oficials reconeguts d'ensenyaments musicals,  
- i centres autoritzats d'ensenyaments de música d'acord amb el Reial Decret 389/1992, de 15 d'abril (BOE 28.04.92), situats tots aquests en l?àmbit de la Comunitat Valenciana.  
Queden exclosos d'aquesta convocatòria:  
a) Els titulars dels centres que no acrediten la corresponent autorització per a impartir els ensenyaments musicals en el moment de la convocatòria.  
b) Aquells que hagen subscrit un conveni de col·laboració per a funcionar coordinats amb la Conselleria de Cultura, Educació i Ciència.  
c) Els centres que no hagen justificat com cal·la subvenció concedida l'any anterior, si s'escau, i no hi hagen renunciat ni reintegrat la part no justificada.  
d) Els centres que no hagen iniciat l'activitat, com ara algun dels tipus de centres que recull la present ordre, abans de l'1 d'octubre de 1992, encara que tinguen previst iniciar-la per al curs 1993/94.  
e) Les institucions que no hagen donat d'alta en la Seguretat. Social el seu professorat ni l'altre personal adscrit al centre.  
f) Les entitats que no hagen complert les obligacions tributàries, d'acord amb l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91), i l'article 47.7 del Decret Legislatiu de 26 de juny de 1991 (DOGV núm. 1.588 de 17.07.91) i qualsevol altra normativa concordant.  
Tercera. Formalització  
1. Les sol·licituds les formalitzarà el titular del centre en el model que acompanya com a annex Il a la present convocatòria.  
L'esmentada instància amb els annexos i la resta de documentació es podrà presentar a les direccions territorials de Cultura i Educació corresponents, als centres d'informació de l?Oficina d'informació, Iniciatives i Reclamacions de la Generalitat Valenciana o per mitjà de qualsevol dels mitjans que establesquen les normes que regulen el procediment administratiu.  
2. El termini de presentació de les sol·licituds serà de quinze dies hàbils comptadors des de l?endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
Juntament amb la sol·licitud caldrà presentar la documentació següent, que, llevat que s'indique altra cosa, haurà de referir-se al curs 1992-93:  
a) Memòria en la qual conste:  
- Programació general (per activitats).  
- Organització (distribució de l'alumnat, professorat i altre personal).  
- Programació de la participació de l'alumnat.  
- Relació de totes les dependències del centre, indicant-hi la destinació i la superfície útil (en m2) de cadascuna d'aquelles i expressant-hi si són bones, acceptables o insuficients.  
- Criteri del centre sobre l?equipament (si és suficient o insuficient).  
- Criteri del centre sobre les instal·lacions, assenyalant-hi si són bones, acceptables o insuficients.  
b) Certificat expedit per la tresoreria territorial de la Seguretat Social corresponent, en què conste que el centre de música a hores d'ara està al corrent en el pagament de les quotes de seguretat social de tota la plantilla del centre, al qual s'acompanyarà un certificat del secretari de l'ajuntament o del director del centre, si es tracta d'una institució sense finalitat de lucre, en què s'especificarà el nom, cognoms, DNI i denominació del lloc que ocupa cadascun dels treballadors del centre.  
No obstant això que s'ha expressat més amunt i a fi de poder complir el termini previst per a la presentació de la documentació, es podran presentar els TC1 i TC2 del centre musical, que correspondran al quart trimestre de 1992. Posteriorment, i en un termini no superior a un mes, cada centre estarà obligat a facilitar l?esmentat certificat de la Seguretat Social.  
c) Documentació acreditativa d'haver complert amb les obligacions tributàries del centre, tal com disposa l?Ordre de 7 de gener de 1991, de la Conselleria d'Economia i Hisenda, i el Decret legislatiu del Consell, pel qual s'aprova el text refós de la Llei d'Hisenda Pública de la Generalitat Valenciana, sobretot, pel que fa al personal. Amb aquesta finalitat s'acompanyarà un certificat expedit pel secretari de l'ajuntament o pel director del centre, si es tracta d'una entitat sense finalitat de lucre, en el qual es farà constar que no hi ha obligacions tributàries pendents, i el nom, cognoms, DNI i import en pessetes brutes declarat a la hisenda pública en el resum anual corresponent a 1992 de cadascun dels treballadors dels centre.  
d) Còpia certificada de l'acord del ple o de la comissió de Govern que n'autoritze la sol·licitud (només per a corporacions locals).  
e) Documenten què conste el compromís de la institució de sotmetre's a les actuacions de comprovació que ha d'efectuar aquesta conselleria i a les de control financer que corresponen a la Intervenció General, pel que fa a l'ajuda concedida.  
f) Corporacions locals: certificació acreditativa, expedida pel secretari de la corporació local, de l?import del dèficit que generaria el centre si comptava exclusivament amb la dotació inclosa en els pressupostos de la corporació i amb els ingressos propis. De l?import consignat en els pressupostos per a 1993 destinat al centre de música s'hi indicarà: la quantia, la partida, el concepte i el compromís que assumeix la corporació de no minorar ni anul·lar la dita consignació. Així mateix, n'assenyalarà altres possibles fonts de finançament externes amb els imports que es preveu obtenir per a cobrir el dèficit del centre.  
Entitats sense finalitat de lucre: certificació firmada pel secretari del centre amb el vist-i-plau del director, en què es farà constar el dèficit (ingressos totals menys despeses totals) hagut durant els curs 1991-1992, amb les mesures i decisions financeres adoptades per a l'anul·lació parcial o total, i també el dèficit previst (ingressos propis més els de la pròpia institució, titular del centre menys despeses totals previstes) per al curs 1992-1993, assenyalant-hi les possibles fonts de finançament externes o internes de l?entitat titular del centres amb els imports que preveu obtenir per tal de cobrir el dèficit del centre.  
g) Certificació dels ingressos propis, és a dir, quantitats percebudes per matrícula en cadascuna de les assignatures, taxes acadèmiques ingressades per aquest concepte, etcétera en el curs 1991-1992, i import de les quantitats percebudes, per mitjà d'altres fonts de finançament, indicant-hi la procedència d'aquestes.  
h) Exclusivament els qui participen per primera vegada en una convocatòria de subvencions d'aquesta mena, hauran d'indicar-hi el número d'identificació fiscal, entitat bancària i sucursal, codi d'ambdues i número del compte corrent al qual es transferirà, si s'escau, l?import de la subvenció i el titular d'aquesta.  
i) Relació de les assignatures impartides pel centre, horari en què s'imparteixen, nombre d'alumnes que assisteix a cada classe i professorat que les imparteix, adjuntant-hi fotocòpies compulsades de la titulació d'aquest.  
j) Certificació del nombre total d'alumnes del centre durant el curs 1992-1993, i també del nombre d'alumnes matriculats i examinats durant el curs 91/92 i, si escau, del nombre d'alumnes que hagen finalitzat els estudis corresponents a cada grau i que estiguen en condicions que se'ls lliure el corresponent títol; l?esmentada certificació l?haurà de firmar el director del centre de música.  
k) Compromís de la titularitat del centre d'actuar coordinadament amb la Conselleria de Cultura, Educació i Ciència en la planificació general que aquesta elabore.  
l) L'últim rebut pagat de l?impost sobre activitats econòmiques o de la llicència fiscal, segons pertoque. En el supòsit que el centre n'estiga exempt, haurà de justificar-ho documentalment.  
Tots els documents que s'aportaran seran originals o fotocòpies compulsades.  
Cinquena. Tramitació per part de les direccions territorials de Cultura i Educació  
En el moment de la recepció de la instància i els documents, i davant la mancança o insuficiència de qualsevol dada que es demane o d'alguna documentació, la direcció territorial corresponent ho reclamarà a l'entitat sol·licitant per correu certificat i amb justificant de recepció, i li concedirà un termini improrrogable de deu dies per tal d'aportar-hi els documents o les dades que no es troben incloses en l'expedient. En cas que transcórrega el termini assenyalat sense que haja presentat la documentació exigida, es trametrà l'expedient, fent-hi constar aquesta incidència a la Direcció General de Centres Docents, on es procedirà a l'arxiu d'aquest, sense més tràmit. Una vegada es troben complets els expedients, la unitat d'inspecció educativa corresponent emetrà l'informe corresponent sobre els punts que s'assenyalen tot seguit:  
- Dades del centre (denominació oficial, codi, domicili, data d'autorització, tipus de centre conservatori, centre no oficial reconegut, escola de música, centre autoritzat- i assignatures que està autoritzat a impartir).  
- Instal·lacions (bones, acceptables, insuficients).  
- Nivell d'equipament (suficient, insuficient).  
- Superfície de l'immoble (suficient, insuficient).  
- Valoració de la memòria aportada pel centre, per subapartats (suficient o insuficient).  
- Relació del professorat, assignatures que imparteix, horari assignat i titulació d'aquest.  
- Nombre total d'alumnes del centre, nombre d'alumnes matriculats per assignatura (curs 92/93) i també nombre d'alumnes examinats i nombre d'alumnes que han superat els estudis corresponents a dada grau i estan en condicions d'obtenir el corresponent títol, tot això referit al curs 91/92.  
- De la informació rebuda o de la contrastació efectuada en el centre s'expressarà el dèficit estimat d'acord amb la base 4 apartat f).  
En el moment que s'hauran completat els expedients amb l?informe de la Inspecció Educativa, aquests es trametran a la Direcció General de Centres Docents per a fer una posterior tramitació. El termini per a l?enviament dels expedients no podrà depassar d'un mes comptador des de l?endemà a l?últim dia hàbil per a la presentació d'instàncies.  
Sisena. Proposta de resolució  
1. Es constitueix una comissió composta per:  
- El/la Cap del Servei de Centres Privats, que farà de president/a.  
- Un/a inspector/a educatiu/va designat per la Secretaria General a proposta de la Direcció General de Centres Docents.  
- Un/a director/a de conservatori de titularitat de la Generalitat Valenciana, nomenat/ada per la Directora General de Centres Docents.  
- El/la Cap de la Secció de Subvencions de la Direcció General de Centres Docents, que actuarà com a secretari/a de la comissió.  
2. La comissió, una vegada rebuda la documentació de les direccions territorials i examinats els expedients, efectuarà la proposta d'adjudicació de quantitats o la denegació d'aquestes, tenint en compte els criteris següents:  
a) Memòria presentada, fins al tercer guió (base 4a. apartat a) (valoració 0-4 punts).  
b) Adequació de les superfícies de l?immoble (valoració 0-4 punts). e) Estat de les instal·lacions (valoració 0-4 punts).  
d) Suficiència de l'equipament (valoració 0-4 punts).  
e) Nombre total d'alumnes matriculats en el centre (valoració 0-4 punts); curs 92/93.  
f) Import del dèficit previst del centre per al curs 92/93. (Valoració O-10 punts). Annex I, base 4a, apartat f.  
g) Aportació de la corporació de l?entitat sense finalitat de lucre de fons propis previstos per al curs 92/93, a fi d'atendre les necessitats del centre (valoració 0-20 punts); annex I, base 4a, apartat f. Això s'hi consignarà a fi obtenir la puntuació definitiva d'aquest apartat, juntament amb el cens de població de la localitat en què s'ubique el centre.  
Les quanties que s'adjudicaran mitjançant aquesta convocatòria no podran ser superiors als imports màxims indicats tot seguit, segons la classificació del centre:  
- Conservatoris professionals: fins a 4.000.000 de pessetes.  
- Conservatoris elementals: fins a 3.000.000 de pessetes.  
- Centres autoritzats de grau mitjà: fins a 3.000.000 de pessetes.  
- Centres autoritzats de grau elemental: fins a 2.000.000 de pessetes.  
- Escoles de música i centres no oficials reconeguts: fins a 2.000.000 de pessetes.  
Setena. Resolució  
Una vegada evacuada la proposta de la comissió sobre l'adjudicació de quantitats i també la denegació de subvenció als centres que no posseesquen els requisits establerts en l?ordre de convocatòria, la Directora General de Centres Docents, tenint en compte els criteris especificats en la base anterior, hi resoldrà.  
En tot cas, la denegació de la subvenció serà motivada i les raons es faran constar en la resolució d'adjudicació.  
La resolució a què fa referència aquesta base caldrà que siga dictada en el termini màxim de sis mesos comptadors des del dia de l?entrada en vigor de la present ordre. En el supòsit que transcorregut aquest termini no s'haja dictat cap resolució, les sol·licituds presentades es consideraran desestimades.  
Aquesta resolució serà publicada en el Diari Oficial de la Generalitat Valenciana especificant-hi, entre altres aspectes, el termini de què disposarà la Direcció General de Centres Docents per a efectuar les propostes de pagament que no podrà excedir, al seu torn els sis mesos des que siga publicada la resolució.  
Vuitena. Justificació de la subvenció  
Per a la percepció de la subvenció, el beneficiari haurà de justificar-ne la inversió davant la Direcció General de Centres Docents per un import igual o superior a l?ajuda aprovada.  
En la documentació que ha de trametre el centre i que té com a finalitat justificar la subvenció, figurarà inexcusablement la corresponent al compliment de les obligacions tributàries i davant la Seguretat Social, especialment pel que fa als treballadors del centre (nòmines, butlletes de cotització a la Seguretat Social, etc.)  
Tots els documents que s'hi aporten per a justificar la subvenció seran originals o fotocòpies compulsades i, Atès que es pretén un finançament parcial, només seran vàlids aquells que tinguen la data compresa entre l'1 de gener i el 31 de maig de 1993. La Direcció General de Centres Docents, en la resolució per la qual es determinen els beneficiaris i els exclosos d'aquesta convocatòria, assenyalarà el termini per a la presentació de documentació justificativa de la subvenció.  
Novena. Revocació o disminució de la subvenció  
1) L'alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per part d'altres administracions o ens públics o privats, podrà donar lloc a la modificació de la resolució de la concessió. L'import d'aquestes subvencions, mal no podrà ser d'una quantia que, aïlladament o conjunta amb subvencions o ajudes d'altres administracions públiques, o d'altres ens públics o privats, supere el cost de l'activitat que desenvoluparà el beneficiari.  
2) Hi correspondrà el reintegrament de les quantitats percebudes i l?exigència de l'interès de demora des del moment del pagament de la subvenció, en els casos següents:  
2.1 Incompliment de l?obligació de justificació.  
2.2 Obtenció de la subvenció sense complir les condicions requerides per a això.  
2.3 Incompliment de la finalitat per a la qual fou concedida la subvenció.  
2.4 Incompliment de les condicions imposades als beneficiaris amb motiu de la concessió de la subvenció.  
3) Igualment, en el supòsit previst en l'apartat 1, procedirà el reintegrament de la diferència per excés obtinguda sobre el cost de l'activitat desenvolupada.  
Desena. Altres possibles subvencions  
El beneficiari comunicarà a la Conselleria de Cultura, Educació i Ciència (Direcció General de Centres Docents) l?obtenció de subvencions o ajudes per a la mateixa finalitat, procedents de qualsevol entitat pública o privada.  
Veure annex


Còpia Permalink ELI